google/wiki40b huggingface dataset:
Nemcovce (okres Prešov)

Časti obce

Obec nie je členená ulicami, okrem hlavnej časti tvoria územie aj miestne časti Majerisko a Záhumnie.
K obci patrí aj osada Zimná Studňa, ktorá je od Nemcoviec vzdialená 2 km.

Vodné toky

Ladianka

Dejiny

V dvanástom až trinástom storočí – v období po tatárskom  vpáde nastalo osídlenie terajšieho Slovenska nemeckými osadníkmi. Pravdepodobne z tohto obdobia pochádza aj názov obce Nemcovce, podľa národnej príslušnosti osadlíkov . Už prvá písomná zmienka o obci z roku 1364 hovorí o tomto názve. Pôvodne obec tvorilo niekoľko osád – „Gerendeľ, Hydekut a Mlynica“, kým sa obyvatelia neusadili na terajšom mieste. Podľa niektorých zdrojov história siaha až do obdobia Veľkomoravskej ríše, čo dokazujú početné vykopávky v katastrálnom území obce.

Obecné zastupiteľstvo

Približne na začiatku obce sa nachádza obecný úrad spojený s kultúrnym domom.

Obyvateľstvo

Počas niekoľkých storočí obec prešla mnohými zmenami až k terajšiemu stavu. V súčasnej dobe má obec cca 110 obytných domov, v ktorých žije 469 obyvateľov (podľa sčítania ľudu z 31.12.2015). Obec tvorí cca 249 rímskokatolíkov a cca 220 evanjelikov a. v. vyznania.

Stavby

Nachádza sa tu evanjelický a.v. kostol (1961) s farou (1989) a rímskokatolícky kostol sv. Cyrila a Metoda, postavený v roku 1969.

Pomníky

V strede obce je postavený pamätník šiestim občanom zastreleným počas druhej svetovej vojny nemeckými fašistami.

Parky

Uprostred obce sa nachádza malý park, ktorý stratil svoju bývalú podobu.

Šport

V obci sa nachádza futbalové ihrisko, tenisový kurt a v zime aj 2 klziská.

Doprava

Stredom obce vedie asfaltová cesta až po osadu Zimná Studňa.
Okolo obce vedie železničná trať.
Turecká van

Pôvod

Van je veľké jazero, ktoré sa nachádza v horách na juhovýchode Turecka pri hraniciach s Iránom. Je to pusté územie s nadmorskou výškou asi 1 600 metrov nad morom. V roku 1955 do jednej dediny na tomto území dorazila Laura Laushingtonová a objavila tu v ostatnom svete dovtedy neznáme plemeno. Išlo o mačky s dlhou bielou srsťou a odlišným zafarbením hlavy a chvosta. Podarilo sa jej získať dve mačiatka, ktoré si vzala so sebou. O štyri roky neskôr sa vrátila pre ďalšie, aby mohla svetu predstaviť tureckú van.
Toto plemeno sa vyvíjalo vzhľadom na geografickú izoláciu oddelene. Je to mačka s polodlhou srsťou, pevným telom a pôvabnou srsťou. Britská felinologická organizácia uznala v roku 1969 tureckú van ako prvá. Zo Spojeného kráľovstva boli v roku 1970 vyvezené prvé jedince tohto plemena do Spojených štátov, kde ich v roku 1985 uznala tamojšia severoamerická organizácia.

Vzhľad

Typickým znakom tureckej van je biela srsť so škvrnami na hlave a pod ušami, huňatý chvost, ktorý môže byť tmavšie sfarbený a pruhovaný. Srsť je dostatočne dlhá a hebká, bez vlnitej podsady.
Je to stredne veľká mačka. Najmä kocúry sú dobre osvalení na krku a ramenách. Turecká van má stredne dlhé nohy a malé, zagulatené tlapky. Štandard plemena vyžaduje krátku a klinovitú hlavu s dlhým nosom, veľkými vzpriamenými ušami posadenými blízko k sebe a dobre osrstenými.

Farebné varianty

Pôvodné sfarbenie tureckej van je biela s červenou kresbou (tzv. auburn), ktorá musí mať rovnaký odtieň na hlave aj na chvoste. V Spojenom kráľovstve sa dodnes posudzujú len mačky s červenými škvrnami a jantárovým sfarbením dúhovky. V ostatných krajinách je povolená aj kombinácia bielej s čiernymi, modrými alebo korytnačinovými škvrnami. Oči môžu byť modré, jantárové alebo rôznofarebné (tzv. odd-eyes, čiže jedno oko modré a druhé jantárové).

Povaha

Chovatelia označujú tureckú van za temperamentnú a inteligentnú mačku, ktorá uprednostňuje v rodine jedného človeka. Turecká van sa vyznačuje pre mačky nezvyčajnou láskou k vode - mačky tohto plemena sú výbornými plavcami.
Tuojiangosaurus

Opis

Rod Tuojiangosaurus je zatiaľ najväčším a najlepšie známym ázijským zástupcom Stegosauria. Vážil približne 2 500 kg pri výške na úrovni bedier presahujúcej dva metre. Podobne ako iné rody tejto skupiny sa vyznačoval malou, nízkou hlavou s bezzubým zobákom a malými zubami v čeľustiach, oblúkovitým chrbtom, mohutne stavaným telom, stĺpovitými končatinami a dlhým chvostom. Chrbtom sa zástupcom rodu Tuojiangosaurus tiahli dva rady špicatých kostených platní stojacich vertikálne, kým svalnatý chvost bol opatrený dvoma pármi dlhých tŕňov, predstavujúcich nebezpečnú zbraň. Jeden pár plochých tŕňov chránil plecia tohto dinosaura. Je pravdepodobné, že krk a trup chránili malé kostené hrbole.

Spôsob života

Tuojiangosaurus bol prispôsobený na spásanie prízemnej vegetácie. Hlavu nosil pravdepodobne menej než pol metra nad zemou. Predstavoval zrejme zviera žijúce samotársky alebo v malých skupinkách, keďže na rozdiel od niektorých iných skupín dinosaurov (Ceratopsidae, Ornithopoda, mnohé sauropódy) nepoznáme nič, čo by nasvedčovalo skupinovému životu niektorého zástupcu skupiny Stegosauria. Napriek samotárskemu spôsobu života sa nemusel obávať dravých dinosaurov, ktoré žili po jeho boku (napr. Monolophosaurus, Sinraptor). V prípade napadnutia sa totiž vedel dobre brániť nebezpečnými tŕňmi na chvoste.
Chrbtové platne mu neslúžili na obranu. Boli krehké, plné kanálikov, nevhodné na to, aby slúžili na ochranu pred silnými pazúrmi a zubami teropódov. Ich účelom bolo pravdepodobne skôr vyžarovanie prebytočného tepla, prípadne predvádzanie sa samcov pred samicami.
Canadian Space Agency

Canadian Space Agency (-po anglicky, skr. CSA; franc. Agence spatiale canadienne, skr. ASC, vyskytujúce sa preklady: Kanadská kozmická agentúra, Kanadská vesmírna agentúra) je kanadská vládna kozmická agentúra, ktorá zabezpečuje vesmírny program tejto krajiny. Bola založená v marci 1989. Na jej čele stojí prezident, ktorý sa zodpovedá ministrovi priemyslu. Sídli v meste Quebec, ale pobočky má tiež na iných miestach: v Ottawe, Washingtone, Paríži, na Myse Canaveral a v Houstone. Má cca 575 zamestnancov (2006).

Kanadský kozmický program

Kanadský kozmický program je spravovaný Kanadskou kozmickou agentúrou. Kanada sa zapája do celosvetového kozmického výskumu v oblasti technológií, expertíz a personálu, najmä v spolupráci s NASA a ESA.
Kanada má niekoľkých astronautov, výrazný je tiež kanadský technologický prínos na stavbe a prevádzke Medzinárodnej vesmírnej stanice. Ide o robotický systém Canadarm, ktorý je súčasťou raketoplánu a Canadarm2 a mobilná platforma Mobile Servicing System na Medzinárodnej vesmírnej stanici (ISS). Pre lepšiu orientáciu okolo raketoplánu a kozmickej stanice využívajú Canadarm a Canadarm2 program Advanced Space Vision System, ktorý presne určí požadovanú pozíciu v 3D priestore. Ďalším kanadským príspevkom je Orbiter Boom Sensor System, ktorý sa využíva pri kontrole poškodenia raketoplánu na obežnej dráhe.
Jozef Medveď (režisér)

Životopis

Gymnázium vyštudoval v Brezne (1939 - 1947). Účastník SNP. Od roku 1947 študoval 4 semestre na FAMU v Prahe. V rokoch 1951 - 1954 režisér dokumentárnych a od roku 1954 celovečerných hraných filmov v Bratislave.
Počas gymnaziálnych štúdií redigoval v Brezne mládežnícky časopis Horehronie, hrával divadlá, publikoval básne a články. V celovečerných a televíznych filmoch sa odrazila jeho povstalecká a vojnová skúsenosť, neskôr budovateľské roky. Vytvoril lyricky ladené sociálne filmy podľa M. Rázusa Maroško a Maroško študuje, podľa Ľ. Ondrejova Jerguš Lapin, potom dramatické kroniky z horehronskej minulosti, humoristicko-satirické diela: podľa J. Jesenského, generačné a etické problémy zo života našej mládeže.
Milhac-de-Nontron

Poloha

Obec má rozlohu 34,75 km². Najvyšší bod je položený 331 m n. m. a najnižší bod 151 m n. m.

Obyvateľstvo

Počet obyvateľov obce je 594 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lortet (Hautes-Pyrénées)

Poloha

Obec má rozlohu 3,63 km². Najvyšší bod je položený 809 m n. m. a najnižší bod 545 m n. m.

Obyvateľstvo

Počet obyvateľov obce je 202 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Asociácia priateľov slobodných waldorfských škôl

Externý odkaz

Asociácia priateľov slobodných waldorfských škôl
K2 (vrch)

Dejiny

Názov K2 pochádza z 19. storočia, kedy expedícia, ktorá skúmala celú oblasť, pridelila tomuto vrchu aj susedným vrcholkom označenia K1 až K5 (K2 zostalo dodnes, ostatné boli premenované). Expedíciu viedol Henry Haversham Godwin-Austen, vrch nazval "K2" T. G. Montgomery.
Hoci je Mount Everest predsa len vyšší, na K2 sa je ťažšie dostať; do júna roku 2008 ho zdolalo 284 ľudí, čo je oproti najvyššiemu vrchu sveta, ktorý pokorilo 3684 horolezcov len zlomok. Od roku 1954, kedy prvá talianska expedícia horolezcov Lino Lacedelliho a Achille Compagnoniho dorazila na vrchol hory, na jej úpätiach zomrelo už 66 ľudí. 3. augusta 2008 spôsobila lavína smrť viac než desiatich horolezcov, ďalších odrezala bez pomoci a lán v zóne smrti.
Osteň

Osteň (lat. aculeus) je krycia emergencia v podobe hrotitého útvaru, ktorý väčšinou vznikol premenou listu alebo jeho časti.
Na rozdiel od tŕňov má oddeľovaciu vrstvičku. Ostne má napríklad ruža.
Épannes

Poloha

Obec má rozlohu 8,01 km². Najvyšší bod je položený 52 m n. m. a najnižší bod 11 m n. m.

Obyvateľstvo

Počet obyvateľov obce je 778 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Pataky

Ján Pataky (* 8. jún 1955) je poslancom Národnej rady Slovenskej republiky.

Komunálna politika

Ján Pataky bol zvolený vo volebnom období 2001-2005 za poslanca Prešovského samosprávneho kraja v okrese Bardejov za Slovenskú demokratickú a kresťanskú úniu (SDKÚ).

Národná rada

Ján Pataky sa stal poslancom NR SR za SDKÚ 15. októbra 2002 ako náhradník za Ivana Mikloša, ktorý svoj poslanecký mandát neuplatnil, neskôr na zaniknutý mandát poslanca Milana Gaľu. Je členom Mandátového a imunitného výboru NR SR, Osobitného kontrolného výboru NR SR na kontrolu činnosti NBÚ a Výboru NR SR pre obranu a bezpečnosť.
Viviers (Yonne)

Poloha

Obec má rozlohu 9,18 km². Najvyšší bod je položený 336 m n. m. a najnižší bod 190 m n. m.

Obyvateľstvo

Počet obyvateľov obce je 143 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kulík morský

Výskyt a stav na Slovensku

Na Slovensku sa vyskytuje veľmi vzácne, najme na východnom Slovensku, kde bolo v roku 1993 zistené neúspešné hniezdenie. Najbližšie hniezdi v Maďarsku. Na západnom Slovensku bol pozorovaný koncom septembra 2017 na Vodnom diele Gabčíkovo. 
Odhadovaný počet hniezdiacich párov je 0 - 1. Je to novohniezdiaci druh. Ekosozologický status v roku 1995 I - nezaradený. V roku 1998 DD - druh, o ktorom sú údaje nedostatočné. V roku 2001 DD - údajovo nedostatočný. V roku 2014 NA - (regionálne) nepríslušný. Kulík morský je jeden z 15. nehodnotených druhov, z niektorého z nasledujúcich dôvodov: o ktorých pravidelnom hniezdení u nás existujú údaje z menej ako 10 posledných rokov, sú v štádiu rozširovania areálu, hniezdia alebo hniezdili u nás len sporadicky alebo ojedinele. 
Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia D - ustupujúci druh.
Ham-en-Artois

Poloha

Obec má rozlohu 3,2 km². Najvyšší bod je položený 33 m n. m. a najnižší bod 19 m n. m.

Obyvateľstvo

Počet obyvateľov obce je 1 002 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oxylos (syn Haimóna)

Oxylos (starogr. Ὄξυλος – Oxylos, lat. Oxylus) je v gréckej mytológii syn Haimóna, syna Thoanta. (alebo podľa inej verzie syn Andraimóna)
Oxylos z rodu Heraklovcov, bol kráľom v Aitólii. Odtiaľ však musel odísť do vyhnanstva z dôvodu neúmyselného zabitia svojho brata Thermia, ktorého na hrách v Tébach zabil nešikovne hodeným diskom. (alebo podľa inej verzie Alkidoka, syna Skopia).
V čase keď sa Dóri s Heraklovcami chystali na ďalší pokus dobyť Peloponéz, stretol Oxyla pri putovaní jeden z ich vodcov Temenos, syn Aristomacha, ktorému veštba odporučila, aby si za vodcu zvolili trojokého a tak si zabezpečili úspech vojenskej výpravy. Keďže Oxylos putoval krajinou na koni (alebo oslovi), ktorý mal jedno oko, Temenos ihneď pochopil, že sa veštba vzťahuje na neho a následne ho presvedčil, aby sa k nim pridal.
Po úspechu vojenskej výpravy ho za podporu zvolili za kráľa Élidy, úrodnej krajiny na severozápade Peloponézu. Hneď ako sa Oxylos stal kráľom, usporiadal v Olympii hry, ktoré tam kedysi založil Herakles (alebo Pelops) a znova ich vrátil do povedomia ľudí. Hry v Olympii sa však po smrti Oxyla pre rozbroje v Grécku opäť nekonali. Obnovil ich až jeho neskorší potomok, élidský kráľ Ifitos.
Oxylos sa oženil s Pieriou a mal s ňou dvoch synov, Aitóla a Laia. Aitóla, ktorý zomrel mladý, rodičia pochovali neďaleko Olympie a ich druhý syn Laias sa stal dedičom trónu.
Bitka o Vukovar

Predohra

Pred vojnou v Chorvátsku žila v tomto barokovom meste prosperujúca, zmiešaná komunita Chorvátov, Srbov a iných etnických skupín. Keď sa Juhoslávia začala rozpadať, srbský prezident Slobodan Milošević a chorvátsky prezident Franjo Tuđman začali presadzovať nacionalistickú politiku. V roku 1990 začali milície zložené z chorvátskych Srbov povstanie, ktoré podporovala aj srbská vláda a polovojenské skupiny, a obsadili Srbmi osídlené oblasti Chorvátska. JĽA sa postavila na stranu vzbúrencov, čím sa v máji 1991 vo východochorvátskom regióne Slavónsko rozhorel ozbrojený konflikt. V auguste spustila JĽA v plnom rozsahu ofenzívu proti oblastiam v Slavónsku, ktoré boli pod kontrolou Chorvátov.

Bitka

Vukovar bránilo zhruba 1 800 ľahko ozbrojených vojakov Chorvátskej národnej gardy (ZNG), za pomoci dobrovoľníkov z radov civilistov. Proti nim stálo 36 000 príslušníkov JĽA a srbských polovojenských jednotiek, ktoré mali k dispozícii ťažkú výzbroj a delostrelectvo. V priebehu bitky dopadalo na mesto až 12 000 delostreleckých granátov a rakiet denne. Bola to najťažšia bitka odohrávajúca sa na európskom kontinente od skončenia Druhej svetovej vojny, Vukovar bolo prvé mesto od roku 1945, ktoré bolo kompletne zničené. Keď 18. novembra 1991 Vukovar padol, niekoľko stoviek vojakov a civilistov bolo zmasakrovaných srbskými jednotkami a najmenej 20 000 obyvateľov bolo deportovaných z mesta a okolia. Väčšina Vukovaru bola „etnicky očistená“ od nesrbského obyvateľstva a následne bolo mesto pripojené k samozvanej Republike Srbská Krajina. Niekoľko srbských vojenských a politických predstaviteľov, vrátane Miloševića, neskôr skončilo pred súdom, a niektorí aj vo väzení, kvôli vojnovým zločinom spáchanými počas bitky i po nej.

Dohra

Juhoslovanskú armádu bitka vyčerpala a znamenala obrat v Chorvátskej vojne. Niekoľko týždňov nato bolo vyhlásené prímerie. Mesto zostalo pod kontrolou Srbov po celú dobu vojny, až v roku 1998 bolo mierovou zmluvou prevedené pod záštitou OSN pod kontrolu Chorvátska. Odvtedy prebieha v meste prestavba, ale napriek tomu je stále poznačené vojnou. Medzi dvoma hlavnými etnickými komunitami obývajúcimi mesto existujú hlboké rozpory a niekdajšiu predvojnovú prosperitu sa už obnoviť nepodarilo.
Peiroos (mytológia)

Peiroos (starogr. Πείροος – Peiroos) je v gréckej mytológii syn Imbrasa. Bol vodca Trákov v trójskej vojne.
Trácky vodca Peiroos je postavou Homérovej Iliady. Pochádzal z tráckeho mesta Ainos. Stál na čele vojenskej jednotky Trákov, bojujúcej na strane Tróje. Jeho meno po prvý raz zaznie v druhom speve, ktorý obsahuje stovky veršov venovaných prehliadke ozbrojených síl bojujúcich v trójskej vojne. Na tomto mieste Homér uvádza, že vojskám Trákov velili Peiroos a Akamas.
Peiroos vo vojne bojoval neobyčajne tvrdo. Hovoria o tom Homérove verše: „Dióra tam osud dostihol, lebo kameňom ostrým bol zranený na pravom lýtku blízkosti členku; ten kameň hodil náčelník Trákov, Peiroos, Imbrasov syn, ktorý prišiel do Tróje z Aina; obe dve šľachy i kosti mu nadobro ten kámeň rozdrvil; Dióres naznak sa zvalil do prachu zeme, a ako vypúšťal dušu, vystrel obe ruky k svojim mileným druhom. Vtom Peiroos, ktorý ho zasiahol, pribehol a do pupka ho ešte bodol; vnútornosti razom všetky mu vypadli na zem a temno mu zastrelo oči."
Osud mu však tiež nedoprial, aby vojnu prežil. Zabil ho aitólsky vodca Thoas.
Le Cercueil

Poloha

Obec má rozlohu 13,23 km². Najvyšší bod je položený 373 m n. m. a najnižší bod 232 m n. m.

Obyvateľstvo

Počet obyvateľov obce je 143 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lignières-en-Vimeu

Poloha

Obec má rozlohu 3,29 km². Najvyšší bod je položený 171 m n. m. a najnižší bod 143 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Soliskové sedlo

Názov

Je odvodený od Soliskového hrebeňa i Veľkého Soliska. Poľský názov vznikol prenesením názvu lesa Smrekovice v ústí Furkotskej doliny na sedlo hrebeňa.

Prvý známy výstup

Počas prechodu Soliskového hrebeňa Günther Oskar Dyhrenfurth a Hermann Rumpelt 3. júna 1906. V zime Julius Andreas Hefty a Lajos Rokfalusy 25. marca 1913. Oveľa skôr cez sedlo vystupovali lovci kamzíkov a turisti.
Oriešok (plod)

Oriešok (lat. Nux) je druh suchého jednosemenného plodu, ktorý má semeno obalené tvrdým oplodím. Vyskytuje sa u mnohých druhov rastlín, za zmienku stojí najznámejšia lieska obyčajná (Corylus avellana). Iné druhy plodov, ktorým my hovoríme „orech“, zvyčajne nie sú orechmi (napr. vlašský orech, kešu, arašidy).
Chantenay-Villedieu

Poloha

Obec má rozlohu 27,74 km². Najvyšší bod je položený 101 m n. m. a najnižší bod 35 m n. m.

Obyvateľstvo

Počet obyvateľov obce je 883 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Západná Sahara (územie)

Dejiny

Územie bolo od roku 1885 španielskou kolóniou. V roku 1934 dostala kolónia názov Španielska Sahara. V roku 1965 OSN predpísalo Španielsku, aby zorganizovalo referendum o budúcnosti Španielskej Sahary v zhode s právom na sebaurčenie a dekolonizáciu. Španielsko toto referendum nezorganizovalo, a v roku 1975 podľahlo tlaku Maroka a Mauritánie, keď koncom roka podpísalo tzv. Madridské dohody, ktorými sa ku koncu februára 1976 vzdalo územia v prospech Maroka a Mauritánie. Platnosť Madridských dohôd je značne sporná z hľadiska španielskeho práva a OSN ich považuje za neplatné z hľadiska medzinárodného práva.
Po odchode Španielov roku 1976 územie okupovali Maroko a Mauritánia a Front Polisario vyhlásil v Alžírsku, kde dodnes sídli, nezávislosť územia pod názvom Saharská arabská demokratická republika. Roku 1979 sa Mauritánia vzdala svojich nárokov a vojna pokračovala už len medzi Marokom a Frontom Polisario. Od prímeria v roku 1991 platí aktuálny stav opísaný vyššie.

Obyvateľstvo a mestá

Obyvateľmi sú najmä kočovní Arabi a Berberi. Najväčším mestom je El-Aaiún s počtom obyvateľov 184 000 (údaj k roku 2004). Druhým najväčším sídlom je prístavné mesto Dachla (58 000 obyvateľov, r. 2004).

Hospodárstvo

Je to hospodársky zaostalá oblasť, orientovaná prevažne na ťažbu nerastov a poľnohospodársku výrobu. Ťažia sa fosfáty, urán a železná ruda. Na miestnych pastviskách sa chovajú ovce, kozy a ťavy. Rastlinná výroba je tu len v oázach (pestovanie ďatlí a fíg).
Latronche

Poloha

Obec má rozlohu 19,79 km². Najvyšší bod je položený 606 m n. m. a najnižší bod 321 m n. m.

Obyvateľstvo

Počet obyvateľov obce je 153 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hollywoodska asociácia zahraničných novinárov

História

V októbri 1943 na popud britského novinára časopisu Daily Mail vznikla asociácia, ktorá združovala osem členov. Najlepšie filmové výkony za predchádzajúci rok boli prvýkrát ocenené v januári 1944 v štúdiách 20th Century Fox. Herečka Jennifer Jones a herec Paul Lukas sa stali vôbec prvými nositeľmi cien v hlavných hereckých kategóriách. The Song Of Bernadette sa stal najlepším filmom.
Podoba dnešného ocenenia sa datuje do roku 1945 a navrhol ju vtedajší prezident Marina Cisternas. Soška malého glóbusu omotaného kúskom filmového negatívu váži približne 2,5 kilogramu a vysoká je 27 cm.
Päťdesiate roky priniesli nezhody vo vnútri organizácie, a preto sa časť novinárov rozhodla oddeliť a založiť novú asosiáciu. Existovali tak dva subjekty zahraničných novinárov, ktorí hlasovali o Glóbusoch. V tej dobe vznikla nová cena, ktorá dostala názov po režisérovi Cecil B. DeMillovi. On sám sa stal prvým oceneným. Netrvalo dlho a v roku 1955 sa členovia dohodli na spoločnom názve Hollywoodska asociácia zahraničných novinárov (resp. Asociácia zahraničných novinárov v Hollywoode).
V priebehu viac ako šesťdesiatosem ročnej histórie vznikali a zanikali mnohé kategórie, v ktorých novinári oceňovali najlepšie výkony. Naposledy v roku 2007, kedy sa prvýkrát udeľovala cena v kategórii Najlepší celovečerný animovaný film. Ocenenia sa dnes rozdeľujú v dvadsiatich piatich kategóriách, z toho štrnásť zastupujúcich film a jedenásť zastupujúcich televíziu.
Cieľom a poslaním organizácie je taktiež udeľovať granty a to z príjmov za filmové práva na ceremóniu Zlatý glóbus. V roku 2010 bolo rozdelených 1,541,000 dolárov viac ako štyridsiatim filmovým školám a neziskovým organizáciám. Za posledných pätnásť rokov bolo prerozdelených vyše desať milióna dolárov na podporu škôl a rôznych programov.

Kritika

Organizátori v priebehu histórie spadli pod paľbu kritiky niekoľkokrát. Naposledy v januári 2011, kedy boli bývalým tlačovým hovorcom obvinení z prijímania drahých darov. Aby sa bránili, podali o tri týždne neskôr žalobu za ohováranie.
Créhange

Poloha

Obec má rozlohu 10,46 km². Najvyšší bod je položený 388 m n. m. a najnižší bod 232 m n. m.

Obyvateľstvo

Počet obyvateľov obce je 4 005 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Úkon (výroba)

Úkon je základný pracovný prvok výrobného postupu. Určuje sa jedným druhom výrobného času. Úkon je časť úseku a ďalej sa člení na pohyby.
Sondernach

Poloha

Obec má rozlohu 24,72 km². Najvyšší bod je položený 1 324 m n. m. a najnižší bod 497 m n. m.

Obyvateľstvo

Počet obyvateľov obce je 659 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vérac

Poloha

Obec má rozlohu 8,59 km². Najvyšší bod je položený 69 m n. m. a najnižší bod 11 m n. m.

Obyvateľstvo

Počet obyvateľov obce je 791 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Prekážka (sídlisko)

Prekážka je sídlisko v meste Liptovský Hrádok. Nachádza sa na sútoku riek Váh a Belá na juhozápadnom konci mesta. Je obkolesená vrchmi Nízkych Tatier.

Dejiny

Dnešné sídlisko sa nachádza na mieste samostatnej obce, ktorá patrila zemanom z Podturne. S hrádockým panstvom o túto obec často viedli spory. Tomu, komu bude patriť rozhodol cisár až v roku 1889, kedy ju prisúdil Hrádockému panstvu. Znova sa Podtureň o ňu sporila po roku 1918, kedy si robila nároky na jej občanov. Žili to totiž veľmi bohatí Židia. Pri asanovaní budov pri stavbe sídliska sa našlo veľa zlatých predmetov, ktoré boli ukryté v zárubniach, múroch, medzi nábytkom a na rôznych iných miestach. Dnes sú vystavené v Ružomberku. Nachádzala sa tu aj židovská škola a synagóga, zbúrané v roku 1984, kedy sa tu postavilo sídlisko.

Súčasnosť

Dnes je sídlisko najväčšie v meste. Nachádza sa tu aj predajňa potravín Lidl, Verex a ďalšie.
Campel

Poloha

Obec má rozlohu 11,1 km². Najvyšší bod je položený 119 m n. m. a najnižší bod 47 m n. m.

Obyvateľstvo

Počet obyvateľov obce je 513 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Bonnet-de-Joux (obec)

Poloha

Obec má rozlohu 29,43 km². Najvyšší bod je položený 465 m n. m. a najnižší bod 330 m n. m.

Obyvateľstvo

Počet obyvateľov obce je 785 (2011).
Nasledujúci graf zobrazuje vývoj počtu obyvateľov v obci.
Zdroje: INSEE